Selvom arbejdsløsheden tit har været anledning til negative historier, så melder sig der nu en positiv en af slagsen. Det nordjyske vækstprogram "Flere Virksomheder i Vækst" har skabt nye arbejdspladser i Nordjylland. Det drejer sig om 470 nye nordjyske arbejdspladser, viser en undersøgelse foretaget af Epinion. - De gode resultater skyldes ikke mindst, at programmet er blevet gennemført i tæt samarbejde med de lokale erhvervskontorer og repræsentanter for de nordjyske uddannelsesinstitutioner og det nordjyske erhvervsliv i øvrigt, siger projektleder Heidi Stubberup Ebeling fra Væksthus Nordjylland til Nordjyske.dk. Siden 2008 har godt 400 nordjyske virksomheder været gennem et eller flere forløb under de forskellige indsatsområder, som "Flere Virksomheder i Vækst" har været rettet mod.

Opsummering:
Vækstprogrammet "Flere Virksomheder i Vækst" har skabt arbejdspladser i Nordjylland.